stanford-oval/wikipedia huggingface dataset:
Invictus – voittamaton
Aiheesta muualla

Lehtonen, Sakari: Invictus – Voittamaton Film-O-Holic.com. 5.2.2010. Viitattu 15.5.2021. (englanniksi)
Salonen, Aleksi: Invictus – Voittamaton Filmgoer.fi. 23.8.2010. Arkistoitu 15.5.2021. Viitattu 15.5.2021. (englanniksi)
VierasTalo: Invictus – Voittamaton (2009) Leffatykki. 22.1.2010. Viitattu 15.5.2021. (englanniksi)
Atkinson, Michael: Film review: Invictus (2009) BFI – Sight & Sound. Arkistoitu 21.2.2021. Viitattu 15.5.2021. (englanniksi)
| n k Clint Eastwoodin ohjaamat elokuvat |
| --- | --- |
1970-luku:  Yön painajainen (1971)  Ruoska (1973)  Frank, rakastan sinua (1973)  Tehtävä Alpeilla (1975)  Lainsuojaton (1976) 
1980-luku:  Ratkaiseva isku (1983)  Kalpea ratsastaja (1985)  Bird (1988) 
1990-luku:  Valkoinen metsästäjä, musta sydän (1990)  Armoton (1992)  Täydellinen maailma (1993)  Hiljaiset sillat (1995)  Rajaton valta (1997)  Keskiyö hyvän ja pahan puutarhassa (1997)  Pahin rikos (1999) 
2000-luku:  Space Cowboys (2000)  Verivelka (2002)  Menneisyyden ote (2003)  Million Dollar Baby (2004)  Kirjeitä Iwo Jimalta (2006)  Isiemme liput (2006)  Gran Torino (2008)  Changeling – vaihdokas (2008)  Invictus – voittamaton (2009) 
2010-luku:  Hereafter (2010)  J. Edgar (2011)  Jersey Boys (2014)  American Sniper (2014)  Sully – uroteko Hudson-joella (2016)  15:17 Pariisiin (2018)
Vuokaleipä

Vuokaleipä on leipä, joka on paistettu vuoassa. Se voidaan paistaa leipä- tai kakkuvuoassa. Vuokaleipä voi olla samalla myös paahtoleipä. Vuokaleipää käytetään voileipäkakkuihin, kolmioleipiin ja coctailpaloihin. Vuokaleipä kohotetaan hiivalla ja se sisältää joskus leseitä, hiutaleita, siemeniä ja pähkinöitä. Leipätaikinassa voidaan vesi korvata maitotuotteilla.
Pömiö

Pömiö on kylä Simon kunnassa Lapin maakunnan eteläosassa. Se sijaitsee linnuntietä noin 16 kilometrin päässä Simon keskustaajamasta pohjoiseen Viantienjoen varrella. Harvaanasuttu kylä on levittäytynyt laajalle alueelle jokivarteen Viantien kylän pohjoispuolelle. Kylä kuuluu Maksniemen koulupiiriin. Pömiön koulu on lakkautettu vuonna 1993, ja entiset koulun tilat ovat nykyisin metsästysseuran käytössä.lähde?
Kylän pohjoispuolella sijaitsi Puolustusvoimien tutka-asema. Asema lakkautettiin vuoden 2007 aikana.
Jonah (priimas)

Metropoliitta Jonah
Jonah, alkujaan James Paffhausen (s. 20. lokakuuta 1959 Chicago) oli Amerikan ortodoksisen kirkon johtaja eli priimas vuosina 2008-2012. Tässä virassa hänen nimityksensä oli Washingtonin ja New Yorkin arkkipiispa, koko Amerikan ja Kanadan metropoliitta.
James Paffhausen varttui Kaliforniassa. Hänet oli kastettu episkopaalikirkon jäseneksi, mutta hän kääntyi ortodoksiseen uskoon vuonna 1978. Hänet vihittiin diakoniksi ja papiksi 1994 ja munkiksi 1995. Hän on asunut aiemmin Valamon luostarissa Venäjällä sekä Pyhän Tihonin luostarissa Pennsylvaniassa. Vuonna 1996 hän vastasi uuden luostarin perustamisesta Kalifornian Point Reyesiin ja toimi sen jälkeen sen esimiehenä.
Vuonna 2008 hänet nimitettiin arkkimandriitaksi ja Amerikan ortodoksisen kirkon eteläisen hiippakunnan apulaispiispan tehtävään. Lähes välittömästi sen jälkeen Jonah nostettiin metropoliitaksi ja koko kirkon johtoon hänen edeltäjiensä jouduttua eroamaan kirkon talousskandaalin vuoksi.
Jonah joutui eroamaan tehtävästään heinäkuussa 2012, ja marraskuussa hänen seuraajakseen priimaksena valittiin metropoliitta Tihon.
Nikolai Piljugin

1947
Nikolai Aleksevitš Piljugin (ven. Никола́й Алексе́евич Пилю́гин, 5. toukokuuta 1908 – 2. elokuuta 1982) oli neuvostoliittolainen kantorakettien ja avaruusalusten propulsiojärjestelmien säätöjärjestelmien pääsuunnittelija.
Hän osallistui pitkän uransa alussa mannertenvälisen ballistisen ohjuksen R-7:n ja lopussa Buran-avaruussukkulan säätöjärjestelmien suunnitteluun.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Irving Reis

Irving G. Reis (7. toukokuuta 1906 New York, New York – 3. heinäkuuta 1953 Hollywood, Kalifornia) oli yhdysvaltalainen käsikirjoittaja, ohjaaja ja elokuvaaja.
Reis loi radiosarjan Columbia Workshop CBS:lle vuonna 1936 ja käsikirjoitti ja ohjasi useita sarjan jaksoja.  Vuonna 1940 hän siirtyi RKO:n kutsumana Hollywoodiin, jossa hän aluksi toimi yhtiön B-luokan elokuvien ohjaajana. Ensimmäisen A-elokuvansa, Henry Fondan ja Lucille Ballin tähdittämän The Big Streetin, Reis ohjasi 1942. Myöhemmin hän ohjasi muun muassa elokuvat Minä näin hänet ensin (1947), Minä syytän (1948) ja Pylvässänky (1952).
Reis on saanut tähden Hollywood Walk of Famelle.
Aiheesta muualla

Irving Reis Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Alankomaat 
Henkilöt:  Deutsche Biographie  Elonet 
Muut:  SNAC
Ira Koivu

Ira Koivu
Ira Koivu (o.s. Huovinen, s. 1975 Rovaniemi) on suomalainen toimittaja, yrittäjä ja kolumnisti. Hän valmistui maisteriksi vuonna 2004 Helsingin yliopistosta pääaineenaan viestintä. Koivu suoritti myös kandidaatintutkinnon toisessa aineessa, kehitysmaatutkimuksessa vuonna 2002.
Ura

Toimittajanuransa Koivu aloitti Länsiväylä-lehdessä vuonna 1996. Hän on ollut toimittajana Helsingin Sanomissa, Ilta-Sanomissa ja Trendi-lehdessä sekä toimituspäällikkönä Koti ja keittiö -lehdessä. Lisäksi hän on ollut vakituisena avustajana Tulva-lehdessä.
Vuosina 2010–2016 hän toimi Suomen kirjastoseuran viestintäpäällikkönä ja Kirjastolehden päätoimittajana. Vuonna 2016 Koivu irtisanoutui työstään Kirjastoseurassa toteuttaakseen pitkäaikaisen unelmansa omasta hevosesta ja yrityksestä. Suureen elämänmuutokseen liittyi myös elämäntapamuutos: Koivu jätti alkoholin kokonaan vuonna 2015 ja teki aiheesta kirjan Vapaa viinistä – miten elämä muuttuu, kun pistää korkin kiinni (Viisas elämä 2016).
Koivu myi asuntonsa Espoossa ja muutti tyttärensä, hevosen ja kissan kanssa Hämeenlinnaan, jossa hän perusti viestintätoimisto Muna vai Kana Oy:n keväällä 2018. Vuoden 2018 alusta hän aloitti Hämeen Sanomien kolumnistina.
Koivu oli mukana journalistien Faktana kiitos -koulukiertueella 2018. Koivu asuu Hämeenlinnassa tyttärensä (s. 2005) kanssa.
Vuonna 2020 Koivu rakensi Business Finlandin kehitysrahoituksella Soberisti-metodin. Se on matalan kynnyksen online-päihdehoitomenetelmä niille, jotka eivät koe perinteisiä menetelmiä omakseen.
Aiheesta muualla

Ira Koivun haastattelu Journalisti-lehdessä (Arkistoitu – Internet Archive)
Ira Koivun haastattelu Kodin Kuvalehdessä
Ira Koivun haastattelu Anna-lehdessä
Ira Koivu Yle:n Aamutelevisiossa
Ira Koivun haastattelu radio Classicissa
Ira Koivun haastattelu Iltalehdessä
Ira Koivun blogitekstejä aiheesta Vapaa viinistä
Ira Koivun blogitekstejä aiheesta viestintä
Syöpäjärjestöjen kampanjassa: Oma alkoholinkäyttö Mitä haluan sanoa  alkoholinkäytön lopettamista harkitseville
Ira Koivun haastattelu Iskelmässä
Ira Koivun teksti Ehyt Ry:n sivulla: https://ehyt.fi/uutishuone/blogit/miten-elama-muuttuu-kun-pistaa-korkin-kiinni/
Ira Koivu Raittiuden ystävien sivulla: http://raitis.fi/raittiudenystavat2/2016/12/05/toimittaja-vapautti-itsensa-viinista/
Prinsessaesiintyjä

Kaksi kanadalaista prinsessaesiintyjää Bellenä ja Tähkäpäänä.
Prinsessaesiintyjä on termi esiintyjille, jotka vierailevat eri prinsessoiksi pukeutuneina lasten juhlissa, esimerkiksi syntymäpäivillä. Tarkoituksena on ilahduttaa lapsia prinsessan vierailun ja erilaisten leikkien ja ohjelmanumeroiden myötä. Esimerkiksi kasvomaalaukset, tanssit, laulut, sadut, pelit ja valokuvaus ovat suosittuja ohjelmanumeroita. Prinsessaesiintyjät voivat tehdä vierailuja kotien lisäksi esimerkiksi yritysten yksityistapahtumissa tai julkisissa tapahtumissa. Erityisesti Yhdysvalloissa prinsessaesiintyjien kutsuminen 3–6-vuotiaiden tyttöjen juhliin on yleistä.
Iisalmen työväentalo

| Iisalmen työväentalo |
| --- | --- |
 Iisalmen työväentalo 1910-1920-luvulla.
Osoite:  Pohjolankatu 11A
Sijainti:  Iisalmi
Koordinaatit:  63°33′41″N, 27°11′18″E
Valmistumisvuosi:  1908
Suunnittelija:  Aaro Salo
Rakennuttaja:  Iisalmen Työväenyhdistys ry
Urakoitsija:  Aaro Salo
Omistaja:  Iisalmen Sosialidemokraattinen työväenyhdistys ry
Runkorakenne:  hirsi
Julkisivumateriaali:  lauta
Kerrosala:  783 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Iisalmen työväentalo on Iisalmen keskustassa sijaitseva työväentalo. Rakennus on osa maakunnallisesti arvokasta rakennettua kulttuuriympäristöä, ja se on maisemallisesti ja kulttuurihistoriallisesti merkittävä. Työväentalo on suojeltu yleiskaavalla.
Historiaa

Iisalmen työväenyhdistys perustettiin vuonna 1896 wrightiläisen työväenliikkeen oppien mukaan. Toiminta kuitenkin lopahti vuosisadan vaihteessa. Yhdistys perustettiin uudestaan huhtikuussa 1905, tällä kertaa työväestön aloitteesta, ja samalla päätettiin liittyä Ruotsalaisen Työväenliiton jäseneksi. Ensimmäisenä kokonaisena toimintavuotena perustettiin yhdistyksen alaosastoksi naisjaosto. Seuraavana vuonna perustettiin useampi ammattiosasto yhdistyksen alaisuuteen, muun muassa räätälien ja ompelijattarien, kirvesmiesten, kivityömiesten ja maalarien ammattiosastot. Nämä jäivät kuitenkin lyhytikäisiksi yhdistyksen jäsenmäärän puolittuessa vuonna 1908 ja ammattiosastojen toiminnan vaikeutuessa.
Sisällissodassa työväentalo takavarikoitiin helmikuun lopulla 1918 ja muutettiin vankilaksi. Alakerta jaettiin kahtia ja molemmin puolin rakennettiin pieniä vankikoppeja. Sisällissodan jälkeen työväenyhdistyksessä pääsi valtaan vasemmistoradikaalisuuntaus ja yhdistys erosi Sosialidemokraattisesta puolueesta. Sosialidemokraatit perustivat uuden yhdistyksen, Iisalmen sos. dem Työväenyhdistyksen elokuussa 1920. Oikeuden päätöksellä työväentalo suljettiin lokakuussa 1931, ja Suomen kommunistiseen puolueeseen liittynyt Iisalmen työväenyhdistys määrättiin lakkautettavaksi. Talon ovet avattiin uudestaan vuoden 1932 lopulla ja tilat vuokrattiin Iisalmen Työväen Urheilijoille. Iisalmen sos. dem Työväenyhdistys vuokrasi talon itselleen vuonna 1934. Yhdistys osti talon lokakuussa 1936.
Rakennus

Iisalmen työväenyhdistyksen kokoukset järjestettiin aluksi yksityisiltä vuokratuissa tiloissa tai jäsenten kodeissa. Tilat kävivät kuitenkin nopeasti ahtaaksi jäsenmäärän kasvaessa. Jo porvarillinen työväenyhdistys oli heti perustamisensa jälkeen ottanut tavoitteeksi oman talon rakentamisen, perustanut rakennustoimikunnan ja ehtinyt hankkia varoja. Vuonna 1906 perustettiin uusi rakennustoimikunta ajamaan hanketta ja toiminta käynnistyi varainhankinnalla. Yhdistys järjesti arpajaisia, huvimatkoja ja iltamia. Lisäksi yhdistys otti pankista lainan, jotta oman talon rakennushankkeeseen voitiin ryhtyä. Tontti ostettiin räätäli A. Björklundilta marraskuussa 1906. Yhdistyksen pitkäaikainen aktiivi kansanedustaja Aaro Salo laati työväentalon piirustukset ilman korvausta ja rakennustyöt alkoivat syksyllä 1907. Osa talon sahatavarasta saatiin Sukevan sahalta. Lahjoituksia saatiin myös muilta yksityisiltä sekä yhdistyksen jäseniltä. Suuri osa rakennustyöstä tehtiin talkoilla. Ensimmäiset kokoukset pidettiin talossa syyskuussa 1908 ja vihkiäisiä vietettiin 4. lokakuuta samana vuonna. Työväentalo oli joitain vuosia vuoraamaton, kunnes yhdistys sai vuorilaudat puoleen hintaan ja ulkovuoraus saatiin tehtyä. Sisäpintojen panelointi järjestyi tämän jälkeen.
Talon palautuessa yhdistykselle sisällissodan takavarikoinnin jälkeen työväentalo korjattiin ja kunnostettiin. Korjauksia varten yhdistys joutui ottamaan velkaa ja talo päätyi Ylä-Savon Osuuskaupalle velkojen vastineena työväenyhdistyksen lakkauttamisen jälkeen. Talon siirryttyä Iisalmen sos. dem. Työväenyhdistyksen omistukseen talon kunnostaminen jatkui: talon katto uusittiin ja lakattiin vuonna 1937, sisäpinnat kunnostettiin vuonna 1939. Arkkitehti Pitkänen suunnitteli näyttämöaukon muotoilun ja juhlasalin värityksen. Sisätiloja kunnostettiin uudelleen 1950-luvun alussa. Elokuvien näyttämistä varten talolle rakennettiin konehuone vuonna 1952.
1980-luvulla työväenyhdistys suunnitteli uuden talon hankkimista ja vanhan talon purkamista. Tontin rakennusoikeudesta oli käyttämättä kaksi kolmasosaa ja tontin hyvä sijainti nosti sen arvoa. Iisalmen tekninen virasto esitti talon säilyttämistä vuonna 1982 ja lopullinen päätös tuli lokakuussa 1991 Kuopion lääninhallituksen asettaessa työväentalon toimenpidekieltoon. Purkaminen ei enää tullut kysymykseen, joten yhdistys ryhtyi selvittämään talon peruskorjausta. Toukokuussa 1993 työväentalolla pidettiin katselmus, jossa todettiin, että rakennuksen kolme julkisivua olivat pääosin alkuperäisessä asussa ja ikkunat olivat pääosin alkuperäiset. Rakennuksen pääsisäänkäynnin paikka oli vaihdettu ja julkisivuun oli avattu näyteikkunoita. Kyseinen julkisivu, rakennuksen pääty oli päällystetty mineriitillä. Rakennuksen sisätilat olivat säilyneet osin alkuperäisenä lukuun ottamatta 1950-luvulla rakennettua konehuonetta ja alakertaan myöhemmin rakennettuja toimistokoppeja. Opetusministeriö myönsi rakennukseen kunnostukseen 300 000 markan avustuksen vuonna 1994, mikä mahdollisti peruskorjauksen aloittamisen.
Toimintaa työväentalolla

Oma talo mahdollisti toiminnan laajentamisen. Voimistelu- ja urheiluseura Vesa perustettiin vuonna 1909 ja seuran ohjelmaan sisältyi niin painia, voimistelua, hiihtoa kuin yleisurheilua. Koska kaupungin kokoontumispaikat olivat harvassa, työväentalolla kokoontuivat säännöllisesti muun muassa Iisalmen VPK, Hevosmiesyhdistys ja Lihakauppiasyhdistys. Iisalmen Työväen Näyttämö perustettiin vuonna 1913. Näyttämötoiminta jatkui eri muodoissaan muutaman keskeytyksen kanssa aina vuoteen 1947, jolloin toiminta loppui kannattamattomana. Useita vuosikymmeniä talolla toimivat myös torvisoittokunta ja sekakuoro.
Talvisodan alkaessa työväentalolle majoitettiin armeijan hevosottomiehiä ja myöhemmin reserviläisiä. Jouluna 1940 talolle majoitettiin yli 50 Ilomantsista tullutta evakkoa. 1950-luvulla talossa toimi Kino Salmi. Elokuva- ja huvitoiminta muuttui kuitenkin kannattamattomaksi 1960-luvun kuluessa ja marraskuussa 1966 yhdistys vuokrasi talon liiketilaksi taloudellisista syistä. Kokoustilat jäivät yhdistyksen käyttöön.
Entisöinnin valmistuttua talo on ollut aktiivisessa käytössä. Vuonna 2016 talolla järjestettiin yhteensä 318 tapahtumaa, joista teatteriharjoituksia ja -esityksiä 74, kerhoja ja harrastepiirejä 121 ja kokouksia 74. Näiden lisäksi talolla järjestettiin erilaisia tapahtumia ja juhlia.
Luettelo vuonna 1809 kuolleista henkilöistä

Tämä on luettelo vuonna 1809 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tammikuu

30. tai 31. tammikuuta − Jacob Wilhelm de Pont, suomalais-ruotsalainen majuri, kartanonomistaja ja Nuutajärven lasitehtaan perustaja (s. 1755)
Helmikuu

5. helmikuuta − Jakob Stenius nuorempi, suomalainen pappi, lääninrovasti ja rovasti (s. 1732)
6. helmikuuta − Francesco Azopardi, maltalainen säveltäjä, urkuri, musiikinopettaja ja musiikkiteoreetikko (s. 1748)
21. helmikuuta − Jonas Carlstedt, suomalainen juristi, Loviisan pormestari 1790−1809, valtiopäivämies ja Suomen Pietariin matkaneessa lähetyskunnassa (s. 1745)
22. helmikuuta − Johann Ludwig von Cobenzl, itävaltalainen diplomaatti, kreivi, poliitikko ja Itävallan ulkoministeri (s. 1753)
23. helmikuuta − Nasari (oik. Nikolai Kondratjev), venäläinen pappi, munkki ja Laatokan Valamon luostarin johtaja (s. 1735)
25. helmikuuta − John Murray Dunmore, brittiläinen siirtomaajohtaja, New Yorkin provinssin kuvernööri 1770−1771 ja Virginian provinssin kuvernööri 1771−1775 (n. 1730)
Maaliskuu

1. maaliskuuta − Gabriel Israel Hartman, suomalainen filosofi (s. 1776)
7. maaliskuuta − Johann Georg Albrechtsberger, itävaltalainen säveltäjä ja musiikinopettaja (s. 1736)
7. maaliskuuta − Jean-Pierre Blanchard, ranskalainen keksijä ja kuumailmapalloilun pioneeri (s. 1753)
9. maaliskuuta − Jonas Forsslund, ruotsalainen muotokuvamaalari ja kuvanveistäjä (s. 1754)
Huhtikuu

5. huhtikuuta − Zacharias Cygnaeus, suomalainen pappi ja Porvoon hiippakunnan piispa 1792−1809 (s. 1733)
9. huhtikuuta − Susanna Juhanintytär, suomalainen karjakko (s. 1747)
Toukokuu

13. toukokuuta − Vidadi, azerbaidžanilainen runoilija (s. 1709)
16. toukokuuta – Christoffer Bogislaus Zibet, ruotsalainen vapaaherra ja virkamies (s. 1740)
31. toukokuuta − Joseph Haydn, itävaltalainen säveltäjä (s. 1732)
31. toukokuuta − Jean Lannes, ranskalainen herttua ja Ranskan marsalkka (s. 1769)
toukokuussa − Clas Fredrik Hornstedt, ruotsalainen lääkäri ja biologi (s. 1758)
Kesäkuu

4. kesäkuuta − Nikolai Abraham Abildgaard, tanskalainen taidemaalari (s. 1743)
8. kesäkuuta − Thomas Paine, brittiläis-yhdysvaltalainen poliitikko, journalisti, kirjailija, filosofi ja yksi Yhdysvaltain perustajaisistä (s. 1737)
10. kesäkuuta − Johan Frosterus, suomalainen kirjailija ja pappi (s. 1720)
25. kesäkuuta − Ernst Gustaf von Willebrand, suomalainen kenraali, valtiopäivämies, Turun ja Porin läänin maaherra 1790−1806 ja vapaaherra (s. 1751)
Heinäkuu

5. tai 6. heinäkuuta − Joachim Zachris Duncker, suomalainen Vänrikki Stoolin tarinoissa kuvattu everstiluutnantti (s. 1774)
Elokuu

7. elokuuta − Johan Fredrik von Willebrand, suomalainen sotilas ja valtiopäivämies (s. 1761)
8. elokuuta − Ueda Akinari, japanilainen kirjailija (s. 1734)
15. elokuuta − Joakim Fredrik Lindtman, suomalainen juristi, valtiopäivämies, varatuomari ja kihlakunnantuomari (s. 1754)
17. elokuuta − Matthew Boulton, englantilainen teollisuusmies (s. 1728)
Syyskuu

4. syyskuuta − Christopher Dahl, ruotsalainen pappi, virsirunoilija ja professori (s. 1758)
7. syyskuuta − Anders Björkqvist, suomalainen pappi ja postillan kirjoittaja (s. 1741)
7. syyskuuta − Buddha Yodfa Chulaloke (Rama I), Siamin kuningas 1782−1809 ja Chakri-dynastian perustaja (s. 1737)
21. syyskuuta − Alexander Reinagle, brittiläis-yhdysvaltalainen säveltäjä, kosketinsoittaja ja näyttämömusiikin tuottaja (s. 1756)
Lokakuu

11. lokakuuta − Meriwether Lewis, yhdysvaltalainen tutkimusmatkailija, sotilas, Louisianan territorion kuvernööri 1807−1809 ja presidentti Thomas Jeffersonin yksityissihteeri (s. 1774)
30. lokakuuta − William Cavendish-Bentinck, brittiläinen poliitikko, herttua, Ison-Britannian kuningaskunnan pääministeri 1783 ja Yhdistyneen kuningaskunnan pääministeri 1807−1809 (s. 1738)
Marraskuu

1. marraskuuta − Robert Blåfield, suomalainen juristi, tehtailija ja valtiopäivämies (s. 1782)
26. marraskuuta − Nicolas Dalayrac, ranskalainen säveltäjä (s. 1753)
Joulukuu

24. joulukuuta − Sándor Báróczi, unkarilainen kirjailija, kielenkääntäjä ja upseeri (s. 1735)
Tuntematon päivämäärä

Immanuel Alm, suomalainen taidemaalari (s. 1767)
Berndt Johan Hastfer, suomalais-ruotsalainen eversti, ruukinpatruuna ja tilanomistaja (s. 1737)
Pehr Gustaf Lindroth, ruotsalainen kasvitieteilijä ja ornitologi (s. 1758)
André Planché, brittiläinen liikemies ja keraamikko (n. 1727)
Gustaf Stenman, suomalainen mylläri, kirkonrakentaja ja virsirunoilija (s. 1754)
Johannes Torenberg, suomalainen urkuri (s. 1773)
Intian kansallinen pörssi

| Intian kansallinen pörssi |
| --- | --- |

Paikka:  Mumbai, Intia
Perustettu:  1992
Avainhenkilöt:  Ashishkumar Chauhan (CEO) Girish Chandr Chaturvedi (Pj.)
Valuutta:  INR
Listaukset:  2 137
Indeksit:   NIFTY 50  NIFTY Next 50  NIFTY 500 
Aiheesta muualla
Sivusto
Infobox OKNimi-testi OK: 
Intian kansallisen pörssin rakennus.
Intian kansallinen pörssi (engl. National Stock Exchange of India, NSE; marathiksi राष्ट्रीय रोखे बाजार, Rāṣṭrīya roke bājār, hindiksi नेशनल स्टॉक एक्सचेंज, Neśanal sṭŏk eksceṁj) on vuonna 1992 perustettu arvopaperipörssi Intian Mumbaissa. Pörssiä operoi yksityinen, pörssiin listaamaton National Stock Exchange of India Ltd -konserniyhtiö, jonka liikevaihdosta 71 % oli peräisin yhtiön päätoimialasta pörssitoiminnasta. NSE aloitti pörssitoiminnan vuonna 1994. Jo lokakuussa 1995 se oli noussut kaupankäynnin laajuudeltaan Intian suurimmaksi pörssiksi.
Intian kansallinen pörssi oli tammikuussa 2016 listattujen yhtiöiden markkina-arvoltaan (1 360 mrd. USD) noin 13. suurin arvopaperipörssi maailmassa. Listattuja yrityksiä NSE-pörssissä oli tuolloin 1 797, joista yhtä vaille kaikki olivat intialaisia. Osakevaihdon kuukausivoluumi (vaihto 51 692 mrd. USD, 1/2016) on NSE:lla on ollut vuosina 2014–2015 suuruusluokkaa viisi–kuusinkertainen samassa kaupungissa toimivaan Bombayn pörssiin (BSE) verrattuna. NSE kertoo olevansa määrällisesti maailman johtava indeksioptioita koskevien sopimusten tekijä. Osakekauppojen kappalemäärässä NSE oli vuonna 2014 maailman neljänneksi suurin, edellään Bats Global Markets - US, Nasdaq Inc ja Shenzhenin pörssi.
Maaliskuun 2015 loppuun päättyneen tilivuoden liikevaihto nousi edellisestä tilivuodesta 19,1812 miljardiin Intian rupiaan eli noin 285,0 miljoonaan euroon. Tilikauden voitto verojen jälkeen oli 7,7968 miljardia rupiaa tai noin 115,9 miljoonaa euroa, mikä oli edellisvuotta 2013–14 vähemmän. Edellisvuoden tulosta paransi tosin merkittävästi pörssin omien osakkeiden myynti.
CNX Nifty -osakeindeksi

Keskeisin Intian kansallisen pörssin osakeindekseistä on monialainen, noin 50 intialaisen suuryrityksen osakkeesta muodostettu CNX Nifty -indeksi (Nifty 50). Indeksi otettiin käyttöön huhtikuun alussa 1996 lähtöarvolla oli 1000. Helmikuun loppua 2016 edeltävän kymmenvuotiskauden aikana indeksimittarin pisteluku oli vaihdellut lukuarvojen 2 252,75 (27.10.2008) ja 9 119,20 (4.3.2015) välillä. Koronapandemian myötavaikuttaman kevään 2020 sukelluksen jälkeen osakeindeksin kasvu on syyskuun 2021 alkuun mennessä ollut vahvaa, kivuten 3. syyskuuta 2021 jo yli pisteluvun 17 234. Maaliskuun 2019 (vertailuna 2015) lopussa indeksin osakkeet edustivat 66,8 (66,2) prosenttia koko Intian kansallisen pörssin markkina-arvosta. Arvoltaan noin 53,4 (46,2) prosenttia edeltävien kuuden kuukauden Intian kansallisen pörssin osakekaupoista oli tehty Nifty 50 -listan osakkeilla.
Nifty 50 on Intian kansallisen pörssin (NSE) pääindeksi.  Indeksin sisältö ja mukana olevien osakkeiden painoprosentit uusitaan kahdesti vuodessa, tammi- ja heinäkuun loppua edeltävän kuuden kuukauden osakevaihdon perusteella.
CNX Nifty -osakeindeksi > Indeksin keskeisimmät osakkeet

Syksyllä 2021 kymmenen suurimman painokertoimen Nifty 50 -indeksissä saanutta yritystä olivat:
jalostamo- ja monialakonserni (mm. puhelinoperaattori Jion emo) Reliance Industries Ltd. Reliance Industries Ltd. (9,83 %),
pankki HDFC Bank Ltd. (9,29 %),
tietokone- ja ohjelmistoalan Infosys Ltd. (8,52 %),
rakennusalan rahoitusyhtiö Housing Development Finance Corporation Ltd. (6,79 %),
pankki ICICI Bank Ltd. (6,70 %),
tietokone- ja ohjelmistoalan Tata Consultancy Services Ltd. (TCS, 5,28 %),
pankki Kotak Mahindra Bank Ltd. (3,46 %),
kulutustavarayhtiö, Unileverin tytäryhtiö Hindustan Unilever Ltd. (3,27 %),
pankki Axis Bank Ltd. (2,73 %) ja
insinööritalo Larsen & Toubro Ltd. (2,72 %).
Aiheesta muualla

Kuvia tai muita tiedostoja aiheesta Intian kansallinen pörssi Wikimedia Commonsissa